LAKI TODISTELUN TURVAAMISESTA TEOLLIS - JA 
TEKIJÄNOIKEUKSIA KOSKEVISSA RIITA -ASIOISSA 
7.4.2000/344  
Eduskunnan päätöksen mukaisesti säädetään:  
1 § 
Soveltamisala  
Tässä laissa säädetään todistelun turvaamisesta riita -asiassa, joka perustuu seuraavissa laeissa 
säädettyjen teollis - tai tekijänoikeuksien loukkaamiseen:  
1) tekijänoikeuslaki (404/1961) ; 
2) patenttilaki (550/1967) ; 
3) hyödyllisyysmallioikeudesta annettu laki (800/1991) ; 
4) yksinoikeudesta integroidun piirin piirimalliin annettu laki (32/1991) ; 
5) tavaramerkkilaki (7/1964) ; 
6) mallioikeuslaki (221/1971) ; 
7) toiminimilaki (128/1979) ; tai 
8) kasvinjalostajanoikeudesta annettu laki (789/1992) . 
Tätä lakia sovelletaan myös todistelun turvaamiseen r iita-asiassa, joka koskee  
1) viranomaisten toiminnan julkisuudesta annetun lain (621/1999) 24 §:n  1 momentin 20 ja 
21 kohdassa säädetyn salassapitovelvollisuuden rikko miseen perustuvan vahingon 
korvaamista lääkelain (395/1987)  tai kemikaalilain (744/1989)  mukaisissa asioissa;  
2) sopimattomasta menettelystä elinkeinotoiminnassa annetun lain (1061/1978) 4 §:ssä  
tarkoitetun liikesalaisuuden, teknisen esikuvan tai teknisen ohjeen oikeudettomaan käyttöön 
tai ilmaisemiseen perustuvan vahingon korvaamista tai lain 6 §:ssä tarkoitetun kiellon 
määräämistä mainitulla perusteella.  
Tämän lain 7 a §:ssä säädetään tiedonsaa nnista 1 momentissa tarkoitetussa riita -asiassa. 
(21.7.2006/678)  
L kasvinjalostajanoikeudesta 789/1992  on kumottu L:lla kasvinjalostajanoikeudesta 
1279/2009 . KemikaaliL 744/1989  on kumottu KemikaaliL:lla 599/2013 . 
2 § 
Turvaamistoimen sisältö  Todistelun turvaamiseksi toimivaltainen tuomioistuin voi määrätä, että sellainen aineisto, 
jolla voidaan olettaa olevan todisteena merkitystä 1 §:ssä tarkoitetussa riita -asiassa, pannaan 
takavarikkoon. Takavarikon lisäksi tai sen sijasta tuomioistuin voi määrätä muusta, ei 
kuitenkaan takavarikkoa ankarammasta toimenpiteestä, joka on todistusaineiston 
hankkimiseksi tai säilyttämiseksi tarpeen.  
Päättäessään turvaamistoimen määräämise stä tuomioistuimen tulee kiinnittää huomiota 
siihen, että vastapuolelle ei turvattavaan etuuteen nähden aiheudu kohtuutonta haittaa.  
3 § 
Turva amistoimipäätöksen edellytykset  
Turvaamistoimi voidaan määrätä, jos  
1) hakija saattaa todennäköiseksi, että hänellä on 1 §:ssä tarkoitettu oikeus, joka voidaan 
vahvistaa ulosottolain (37/1895) 3 luvun 1 §:n  1 momentissa tarkoitetulla ratkaisulla, ja että 
hänen oikeuttaan loukataan tai loukkaus on välittömästi toteutumassa; ja  
2) on olemassa vaara, et tä vastapuoli tai se, jonka hallussa aineisto on, kätkee, hävittää tai 
luovuttaa todistusaineistoa tai muulla tavoin menettelee todistusaineiston säilymistä 
vaarantavalla tavalla.  
UlosottoL 37/1895  on kumottu Ulosottokaarella 705/2007 , ks. Ulosottokaari 705/2007 3 luku 
1 §. 
4 § 
Väliaikainen turvaamistoimipäätös  
Jos turvaamistoimen tarkoitus saattaa muuten vaarantua, tuomioistuin voi h akijan pyynnöstä 
antaa väliaikaisen turvaamistoimipäätöksen varaamatta vastapuolelle tilaisuutta tulla 
kuulluksi. Määräys on voimassa, kunnes tuomioistuin toisin määrää.  
5 § 
Turvaamistoimipäätöksen täytäntöönpano  
Ulosottomiehellä on oikeus tarvittaessa saada turvaamistoimipäätöksen täytäntöönpanoa 
varten poliisil ta virka -apua. Ulosottomies saa tarpeen vaatiessa käyttää turvaamistoimen 
täytäntöönpanossa apunaan esteetöntä asiantuntijaa. Asiantuntijan esteellisyyteen sovelletaan, 
mitä oikeudenkäymiskaaren 17 luvun 35 §:n  2 momentissa säädetään asiantuntijan 
esteellisyydestä. Hakija tai hakijan edustaja voi kuitenkin toimia asiantuntijana, jos on 
todennäköistä, ettei se johda tiedon saamiseen asiaan kuulumattomasta yksityisestä li ike- tai 
ammattisalaisuudesta. (12.6.2015/745)  
Ennen asiantuntijan kutsumista ulosottomiehen on varattava hakijalle tilaisu us tulla kuulluksi. 
Myös vastapuolelle on varattava tilaisuus tulla kuulluksi, jollei kysymyksessä ole väliaikaisen 
turvaamistoimipäätöksen täytäntöönpano.  Ulosottomiehellä on oikeus ottaa valokuvia, kopioita ja näytteitä, tehdä kuva - ja 
ääninauhoitteita s ekä ryhtyä muuhun toimenpiteeseen, joka on tarpeen 
turvaamistoimipäätöksen täytäntöönpanossa. Täytäntöönpano on toimitettava siten, että siitä 
aiheutuu mahdollisimman vähän haittaa vastapuolelle tai sille, jonka hallussa omaisuus on.  
Tässä laissa tarkoitet un turvaamistoimen täytäntöönpanossa noudatetaan lisäksi soveltuvin 
osin, mitä ulosottolain 7 luvussa  säädetään oikeudenkäymiskaaren 7 luvun  nojalla määrätyn 
turvaamistoimen täytäntöönpanosta.  
Ks. PoliisiL 872/2011 9 luku 1 § . UlosottoL 37/1895  on kumottu Ulosottokaarella 705/2007 , 
ks. Ulosottokaari 705/2007 8 luku . 
6 § 
Vaitiolovelvollisuus  
Tässä laissa tarkoitetun asiantun tijan sekä asianosaisaseman perusteella salassa pidettäviä 
tietoja saaneen hakijan vaitiolovelvollisuudesta ja hyväksikäyttökiellosta säädetään 
viranomaisten toiminnan julkisuudesta annetussa laissa.  
7 § 
Täydentävät säännökset  
Tässä laissa tarkoitetusta turvaamistoimesta on muutoin voimassa, mitä 
oikeudenkäy miskaaren 7 luvussa  säädetään turvaamistoimista.  
7 a § (21.7.2006/678)  
Tiedonsaanti riita -asiassa  
Tuomioistuin voi 1 §:n 1 momentissa tarkoitetussa laissa säädetyn teollis - tai tekijänoikeuden 
loukkaamista koskevassa riita -asian oikeudenkäynnissä kantajan vaatimuksesta määrätä 
vastaajan, jonka on todettu loukanneen tällaista oikeutta kaupallisessa laajuudessa, antamaan 
tarpeel liset tiedot oikeutta loukkaavien tavaroiden tai palvelujen alkuperästä ja 
jakeluverkosta. Määräystä ei kuitenkaan saa antaa, jos siitä aiheutuisi vastaajalle 
tiedonsaannin merkitykseen verrattuna kohtuutonta haittaa.  
Edellä 1 momentissa tarkoitettuja tiet oja ovat:  
1) tavaroiden tai palvelujen tuottajien, valmistajien, jakelijoiden, toimittajien, haltijoiden sekä 
tukku - ja vähittäiskauppiaiden nimet ja osoitteet;  
2) tiedot tuotettujen, valmistettujen, toimitettujen, vastaanotettujen tai tilattujen tavaroide n 
taikka palvelujen määrästä sekä niistä saaduista hinnoista.  
Tuomioistuin voi määrätä vastaajan antamaan tässä pykälässä tarkoitetut tiedot sakon uhalla. 
Tuomioistuin määrää, miten tiedot annetaan. Vastaajan velvollisuudesta tai oikeudesta 
kieltäytyä kertomasta seikkaa on voimassa, mitä oikeudenkäymiskaaren 17 luvussa  säädetään 
todistajasta.  Tuomioistuin voi erityisestä syystä määrätä, että tässä pykälässä tarkoitettua määräystä on 
noudatettava ennen ku in se on saanut lainvoiman.  
7 b § (31.1.2013/120)  
Oikeuspaikka  
Edellä 1 §:n 1 momentissa ja 1 §:n 2 momentin 2 kohdassa tar koitetuissa tapauksissa tässä 
laissa tarkoitetusta turvaamistoimesta sekä 7 a §:n mukaisesta tiedoksisaantia koskevasta 
määräyksestä päättää markkinaoikeus, jos pääasian oikeudenkäynti on vireillä 
markkinaoikeudessa tai sen käsittely markkinaoikeudessa on päättynyt eikä muutoksenhakua 
varten säädetty aika ole kulunut umpeen. Markkinaoikeus päättää turvaamistoimesta ja 7 a 
§:n mukaisesta tiedoksisaantia koskevasta määräyksestä myös, jos pääasiaa koskeva 
oikeudenkäynti ei ole vielä vireillä.  
Markkinaoikeuden ohella myös yhdistetystä patenttituomioistuimesta (2013/C 175/01) 
Brysselissä 19 päivänä helmikuuta 2013 tehdyssä sopimuksessa tarkoitettu yhdistetty 
patenttituomioistuin käsittelee eurooppapatentteihin liittyviä turvaamistoimiasioita siten kuin 
mainitussa  sopimuksessa määrätään. (8.1.2016/25)  
L:lla 25/2016  lisätty 2 momentti tulee voimaan asetuksella säädettävänä ajankohtana.  
Markkinaoikeus ei saa päättää turvaamistoimesta, jos turvaamistoimea koskeva asia tai sitä 
koskeva pääasia on vireillä yhdistetyssä patenttituomioistuimessa. Markkinaoikeu s ei 
myöskään saa päättää turvaamistoimiasiasta, joka yhdistetystä patenttituomioistuimesta 
tehdyn sopimuksen mukaan kuuluu yhdistetyn patenttituomioistuimen yksinomaiseen 
toimivaltaan. (8.1.2016/25)  
L:lla 25/2016  lisätty 3 momentti tulee voimaan asetuksella säädettävänä ajankohtana.  
Muutoin tä ssä laissa tarkoitetusta turvaamistoimesta ja 7 a §:n mukaisesta tiedoksisaantia 
koskevasta määräyksestä päättää oikeudenkäymiskaaren 7 luvun 4 §:n  1 momentin mukaan 
toimivaltainen tuomioistuin.  
8 § 
Voimaantulosäännös  
Tämä laki tulee voimaan 1 päivänä toukokuuta 2000.  
HE 119/1999 , LaVM 4/2000,  EV 29/2000  
 
Muutossäädösten voimaantulo ja soveltaminen:  
21.7.2006/678:  
Tämä laki tulee voimaan 1 päivänä syyskuuta 2006.  
Riita -asiaan, joka on tullut vireille ennen tämän lain voimaantuloa, sovelletaan tämän lain 
voimaan tullessa voimassa olleita säännö ksiä. HE 26/2006 , LaVM 6/2006, EV 67/2006  
31.1.2013/120:  
Tämä laki tulee voimaan 1 päivänä syyskuuta 2013.  
Jos pääasia on tullut  käräjäoikeudessa vireille ennen tämän lain voimaantuloa, sovelletaan 
tämän lain voimaan tullessa voimassa olleita säännöksiä.  
Tämän lain voimaan tullessa voimassa olleita säännöksiä sovelletaan 2 momentissa säädetyn 
lisäksi myös, jos turvaamistointa on ha ettu tai 7 a §:n mukaista määräystä koskeva vaatimus 
on esitetty ennen tämän lain voimaantuloa. Jos pääasia, joka liittyy tässä momentissa 
tarkoitettuun turvaamistoimeen tai 7 a §:n mukaista määräystä koskevaan vaatimukseen, 
pannaan kuitenkin vireille mark kinaoikeudessa, kanne oikeudenkäymiskaaren 7 luvun 11 
§:ssä  tarkoitettujen vahingon ja kulujen korvaamisesta on pantava vireille 
markkinaoikeudessa.  
HE 124/2012 , LaVM 15/2012, EV 158/2012  
12.6.2015/745:  
Tämä laki tulee voimaan 1 päivänä tammikuuta 2016.  
HE 46/2014 , LaVM 19/2014, EV 274/2014  
8.1.2016/25:  
Tämä laki tulee voimaan valtioneuvoston asetuksella säädettävänä ajankohtana.  
HE 45/2015 , TaVM 12/2015, EV 68/2015, Euroopan parlamentin ja neuvoston asetus (EU) 
N:o 1257/2012 (32012R1257); EUVL N:o L 361, 3 1.12.2012, s. 1, Neuvoston asetus (EU) 
N:o 1260/2012 (32012R1260); EUVL N:o L 361, 31.12.2012, s. 89